**Årsmelding i Kulturskolens Venner 2011/2012**

2011/2012 var et godt år for Kulturskolens Venner. Vi brukte mye tid på avgjørelser om hvordan vi kunne fordele de begrensete midler på mest rettferdig og hensynsmessig måte. Samtidig har vi lagt ned en betydelig dugnadsinnsats av alle styremedlemmer for å skaffe nye inntekter.

Antall medlemmer i Kulturskolens Venner 2011/2012 er 170.

Konkret har skjedd det følgende i 2011/2012:

1. **Årsmøte 27.10.2011 – Protokoll**

**1.** Til stede på årsmøtet var: Lene Nyhus, Fred Gerkum, Torbjørn Dahl,

Eivind Nåvik, Jan Erik Granli, Kjell Arne Larsen og Grethe Kleveland.

Møtet ble startet med en kort presentasjonsrunde.

**2.** Innkallingen og sakslisten ble godkjent.

**3.** Lene Nyhus ble valgt som møteleder, Grethe Kleveland som referent.

**4.** Årsmeldingen ble gjennomgått muntlig og godkjent.

**5.** Regnskapet for 2011/-12 ble utdelt på møtet, gjennomgått og godkjent.

**6.** Budsjett-forslaget ble gjennomgått og endret, deretter godkjent. Kontingentsatsen for neste budsjettår (2012/-13) settes til 150 kr. for hvert medlem av venneforeningen (hver familie). Vedtatt.

**7. Debatt om Kulturskolens Venner`s rolle framover**

”K.V`s hovedformål er å synliggjøre Kulturskolens betydning i lokalsamfunnet”

-Foreningen har flere ganger bidratt med tilskudd og praktisk hjelp til gjennomføring av arrangementer i Kulturskolens regi.

-Kulturskolen har et ønske om mer politisk initiativ.

-Mulighet for å søke om støtte til arrangementer eller prosjekter fra næringsliv eller ulike fond/stiftelser ble diskutert.

-Til våren er det aktuelt med besøk fra vennskapsbyene våre i Sverige (Leksand), Danmark (Hørsholm), Finland (Oulainen) og Estland. I den forbindelse blir det aktuelt med praktisk bistand inkl. organisering av dugnad.

**8. Tema: Kulturskolepolitikk og utvikling lokalt og nasjonalt**

Innledning v/ Eivind Nåvik, debatt underveis, refereres punktvis

♫ Kulturskolepolitikken med endringer i det siste:

a) Skole-siden:

-Kunnskapsløftet med strategiske planer

-Nasjonalt senter for kunst og kultur i opplæringen i Bodø

 Fokus på å utvikle Kulturskolene som ressurs-sentra

-Demonstrasjons-kulturskoler i Trondheim, Larvik, Time og Tolga

 I Tolga har 80% av elevene i grunnskolen et Kulturskole-tilbud.

 Vestre Slidre kommune har gjort noe tilsvarende, uten stimuleringsmidler, jobbet spesielt med samarbeid mellom skole og Kulturskole.

b) Kultur-siden:

-Kulturløftet, med målsetning om billig og bra Kulturskole for alle barn som ønsker det.

-Stimuleringsmidler i form av prosjektmidler på totalt 40 mill. er delt ut. Usikkert i hvilken grad disse prosjektene nyrekrutterer/ har effekt

-Kulturskolen ønsker seg heller mer forutsigbare overføringer, for

 eksempel i forhold til antall elever.

♫ Visjoner/ønsker for budsjett 2012 (Lillehammer kommune):

a) Inspirasjon fra slum-prosjektet ”El Sistema” i Venezuela, der alle barn

får daglig musikk-undervisning i klassene.

Tilsvarende lavterskel-tilbud bør være mulig å gjennomføre her også, muligens i første omgang som et prosjekt for én klasse.

b) Kulturskolen som bidragsyter i integrering av fremmedkulturelle

c) Friplass-ordning for elever, for eksempel fra familier med inntekt
under et bestemt nivå.

♫ Innhold i Kulturskolen

Det er intet krav om spesifikt innhold i Kulturskolene. I Lillehammer har den tidligere Musikkskolen utviklet seg til Kulturskole med tilbud også innen teater og billedkunst. Det har også vært tilbud om film og litteratur.

♫ Kulturens betydning

a) For den enkelte, verdi i seg selv

b) Som middel til å oppnå andre mål

**9. Debatt om K.V`s stipend-ordning**

”Stipendet er tenkt som en oppmuntring til aktive og interesserte elever som bidrar positivt til miljøet i Kulturskolen”

Eivind Nåvik redegjorde for historikken for utdeling av stipend, med oversikt over tidligere stipendmottakere. Det viser seg at det har vært spredning med hensyn til hvilke instrument/gruppe de som har mottatt stipend kommer fra. Flere av stipendmottakerne har blitt utøvende musikere, men stipendet har ikke bare vært utdelt til de mest talentfulle elevene. ”Trofaste slitere” som bidrar positivt til miljøet i kor/orkester/grupper er like aktuelle.

**10. Valg**:

Følgende, som hadde sagt seg villig til å bli, og var foreslått som, styremedlemmer, ble valgt, med følgende funksjon og funksjonstid:

Fred Gerkum, leder - ett år

Torbjørn Dahl, kasserer - ett år

Grethe Kleveland, styremedlem - ett år

Jan Erik Granli, styremedlem - to år

Ingrid Blekastad, styremedlem - to år

Valgkomite: Lene Nyhus og Kjell Arne Larsen

1. Barne- og Ungdomskoret i kulturskolen: Highlights-musikal 17. juni 2012

Dette er en forestilling med 29 musikalsanger fra 14 ulike musikaler. Historien (manus) som binder sangene sammen er satt sammen av Elise Robakk som også hadde regi, koreografi og scenografi på forestillingen. Alle ungene/ungdommene i koret fikk større eller mindre soloroller, med talte replikker og sololinjer eller mer i sanger, alt etter hva de selv har ønsket seg, hva de tør og hva de klarer.
Koret synes det er viktig å gjøre slike forestillinger der ungene får prøve seg på oppgaver vi vet de kan lykkes med - for dermed å bygge opp et godt selvbilde og selvtillit hos barna, noe som er veldig viktig for deres videre utvikling. Korets egne medlemmer deltar i organiseringen og gjennomføringen av praktiske oppgaver, sammen med foreldre og kulturskolelærere. Vi har og med to solister i forestillingen, Carol Kvande og Edin Johan Nielsen, et band bestående av bla. Herman Schultz, og Sten Celius, i tillegg til korets "faste" pianist, Magda Szlawska - og koret skal ha profesjonell hjelp på lyd og lys, i tillegg til noe innleid lydutstyr. En slik oppsetning er imidlertid et stort økonomisk løft for korene, og vi klarer nok ikke finansieringen uten støtte. Koret har også søkt Sparebankstiftelsen og Barne- og Ungdomskorforbundet (frifondmidler), men fikk ikke positivt svar fra disse.

Koret søkte støtte fra Kulturskolens Venner - beløp 7.000,- som ble bevilget.
2. Lillehammer Kommune: Møte med lag og foreninger 17.04.12‏

I 2012 har vi meldt inn Kulturskolens Venner til lag og foreninger i Lillehammer Kommune. Det betyr at vi fra nå av blir invitert til informasjonsmøter som Lillehammer Kommune arrangerer for lag og foreninger, og at det er lettere til å bli funnet hvis noen vil komme i kontakt med oss. Det samme gjelder skjema for aktivitetstilskudd siden den er relevant for andre foreninger som ikke omfattes av kommunale støtteordninger.

For fremtiden kan neste styret vurderer melding i Bronnøysundregistret. Akkurat nå er det av lite praktisk betydning, men hvis vi vil skifte bank eller for å være med noen støtteordninger kan det være viktig.
3. Teaterproduksjon ”Rett i lomma

Den eldste gruppa (elever på videregående) på teater på kulturskolen med dramalærer Marianne Haug Rinheim, har spilt ”Rett i lomma” av Micheal Cooney. Dette var en stor oppsetning.

I forbindelse med oppsetningen trengte de en del kulisser snekret. Dette dreier seg om tre vegger med dører. Det er en stue med dør inn til soverom, kjøkken, spisestue, ut og trapp opp på loftet. Disse vil være veldig anvendelig også ved senere oppsetninger. Foreldrene snekrer(en er snekker).

Kulturskolens venner bevilget kr.5000.- til innkjøp av materialer, dører, maling og annet småtteri som trengs.

1. Møte med Torhild Andersen, Fabrikken 27.03.

Kulturskolen trenger mer lokaler. Fabrikken har lansert ideen om nytt Kulturkvartal her i Løkkegata. Hele kvartalet Løkkegata 9-11 ble i løpet av året ledig. Fabrikken hadde opsjon på å leie 1000kvm som Rydjord eier. Fabrikken har lansert ideen om Kulturkvartalet Fabrikken, og jobber nå med dialog med aktuelle samarbeidsparter, leietakere og finansieringsordninger for å kunne realisere et slikt prosjekt. Fabrikksjefen Torhild Andersen har derfor søkt kontakt med Kulturskolens Venner for å vite hva vi synes om ideen.

Kulturskolens Venner ser positivt på initiativet til Fabrikken med en utvidelse av Kulturskolen der, skulle det være aktuell for fremtiden. Ulempen av å ha Kulturskolen lokalisert på 2 forskjellige plasser blir etter vor innsikt romslig kompensert gjennom at det er et plan som kan realiseres i løpet av kort tid og for en brokdel av kostnader som utvidelsen av Kulturhuset Banken skulle medfører.
2. Kulturskolens uke 2.-5.mai.

Synliggjøre av aktiviteter og mangfoldet vi har i Kulturskolen. Skoleforestillinger, teaterforestilling, kunstutstilling, kammerkonsert, institusjonskonserter, korpskonsert, storbandkonsert. Uka avsluttes med at kulturskolen er en viktig bidragsyter på Barnas Verdensdager som arrangeres i Kulturhuset Banken 5.mai.
Vi fikk også besøk fra Leksand med 2 konserter. Det ble søkt om **20.000,-** i støtte til dette prosjektet. I etterkant ble det delt ut 7390,- takket stor nøkternhet, gode avtaler om priser og støtte fra Vennskapsbyutvalget.

I tillegg hjalp styremedlemmer Ingrid, Grethe, Jan-Erik & Torbjørn med billettsalg og teknisk hjelp ved teaterforestilling onsdag 2.mai.

Videre jobbet vi aktivt med å forbedre dialog mellom forskjellige kulturaktører i Lillehammer. Blant annet resulterte det i at Blue Note Jazzklubb stilte på dugnad med billettsalg for Kulturskolens regning på fredagskonserten. Nåværende styret anbefaler at dette samarbeid av forskjellige kulturinstanser i Lillehammer intensiveres i fremtiden.
3. Diskusjon om stipendutdeling

Styret i Kulturskolens Venner ønsker i fremtiden til å bli involvert i utdeling av stipend. Vi har diskutert behov for mer tydelige kriterier for stipendutdelingen men kom etter en lang diskusjon frem til at den åpne formuleringen er fordelig for å gi positive stimuli for sosiale aktiviteter som ellers ikke nødvendigvis får den oppmerksomheten de fortjener.
I den forbindelsen har vi også sett på kjønnsfordelingen av stipendiatvinnere og fant at den gjenspeiler fordelingen i elevene. Det er ønskelig at flere elever med minoritetsbakgrunn deltar i Kulturskolens tilbud men i 2012 fant vi ikke noen konkrete tiltak som kan stimulere deltagelse utenom de kommunale tiltak som allerede er på plass.

I 2011 følget vi anbefalingen av lærere i Kulturskolen, som styret pleier å gjøre og delte ut 2 stipend å 2000,- hver, til Edvard Erdahl og Mattis Sander Larsen.
De ble delt ut under høstkonserten av styreleder og varaordfører Per Presterud.

1. Høstforestilling - Lys og varme i høstmørket - fredag den 18 november kl 1800.

Som tradisjon hjalp styret i Kulturskolens Venner med å selge billetter. Torbjørn Dahl, Ingrid Blekastad & Baard Olav isf Grethe stilte opp
2. Vi ble invitert til Kulturskolens Julerevy Kvelden før kvelden før kvelden før kvelden, fredag 16.12.2011.